Hannibal Lecter

An doktor Hannibal Lecter zo un dudenn krouet gant ar skrivagner romantoù stadunanat Thomas Harris. Lecter zo un debrer-tud ha lazher a steudad met ur bredvezeg lezennel a-vicher ; goude bezañ bet harzet eo goulennataet gant an ajanted eus an FBI Will Graham ha Clarice Starling evit sikour anezho da herzel lazherien a steudad all.

Gwelet eo bet an dudenn evit ar wech kentañ en ur roll bihan evel den den fallakr e 1981 er romant thriller Red Dragon, hag a oa bet azasaet e stumm ur film Manhunter (1986), gant Brian Cox evel Lecter (skrivet ha distaget "Lecktor"). Lecter en doa bet ur roll kalz brasoc'h er romant The Silence of the Lambs (1988) ; en azasadur filmet eus 1991 e voe c'hoariet roll Lecter  gant Anthony Hopkins, hag enoret e voe gant un Academy Award for Best Actor. Hopkins en doa adkemeret ar roll en azasadur e 2001 eus ar romant eus 1999 Hannibal, hag a daolenn Lecter o tont a-benn da chom hep bezañ harzet, hag evit an eil azasadur eus Red Dragon e 2002.

Er pevare romant, Hannibal Rising (2006), e vez kaoz eus yaouankiz Lecter ha penaos eo troet d'ul lazher a steudad. Er film azasaet eus 2007 eo bet c'hoariet gant Gaspard Ulliel. Er stirad skinwel war NBC anvet Hannibal (2013–2015), hag amañ e pouezer war al liammoù etre Lecter ha Graham, Lecter a oa c'hoariet gant Mads Mikkelsen, a oa bet enoret gant ur Saturn Award for Best Actor on Television evit e c'hoari.

Rummad:Tudennoù Hannibal Lecter
Rummad:Lazherien a steudad faltazi